Don Quixote
Don Quixote (Spanish: [ˈdoŋ kiˈxote] ( listen)), judua langkok bahaso Sepanyol, El ingenioso hidalgo don Quijote de la Mancha ("Bangsawan bijaksano Don Quixote dari La Mancha"), iyo lah sabuah novel bahaso Sepanyol nan ditulih dek Miguel de Cervantes Saavedra. Inyo ditabik dalam duo judua, di taun 1605 jo 1615. Don Quixote dianggap sabuah dari karya sastra Era Ameh Sepanyol jo kanun sastra Sepanyol sadonyo nan paliang bapangaruah. Sabagai karya pandiri sastra Baraik moden jo sabuah novel kanun sastra Baraik taawal, inyo acok tabik di daftar karya-karya fiksyen tanamo. [1]
Buku iko mancaritoan kisah saurang hidalgo (urang gadang) nan indak banamo, nan banyak mambaco riwayaik roman kesatriaan inggo inyo ilang aka dan mambuek kaputusan untuak maiduik samulo adaik kesatria, mambaiak nan salah, jo mambao kaadilan kasadonyo dunia, dengan manggunoan namo Don Quixote. Baliau maambiak saurang patani, Sancho Panza, sabagai pambantu atau babunyo. Si babu iko acok manggunoan cadiak pandainyo nan unik jo luruih bilo bakecek dengan pidato Don Quixote bakaik jo kesatriaan nan lah kuno.
Dalam bagian partamo, Don Quixote indak maliek dunia nyato jo labiah suko dengan angan-angan nan inyo iduik dalam dunia kesatria. Dalam novel, Cervantes manggunoan teknik-teknik panulisan sarupo realisme, metatheatre, dan intertextuality. Inyo manjadi pangaruah gadang taadok masarakaik sastra: Alexandre Dumas mambuek rujuakan langsuang dalam The Three Musketeers (1844); Mark Twain dengan Adventures of Huckleberry Finn (1884) jo Edmond Rostand dalam lakon Cyrano de Bergerac (1897).
Rujuakan[suntiang | suntiang sumber]
- ^ Angelique, Chrisafis, "Don Quixote is the world's best book say the world's top authors ", The Guardian, 21 Juli 2003. Diakses pado 13 Oktober 2012.
gle_Latn min_Latn min_Latn min_Latn min_Latn eng_Latn